Oulun Salosta 13 päiv. toukokuuta
Oulun Salosta 13 päiv. toukokuuta. Kesä on päässyt täälläkin kauniille alulle; vesisateista ovat rukiin laihot virkistyneet hyviksi. – Meren jää näkyy jo olevan aivan loppumassa ja jään lähdettyä alkaa täällä tavallisuutta myöten kylvön teko. – Ihmiset ovat talvi-nuottansa jo tuoneet maalle kuivaan; sillä päätään ne nuottamiehetkin pelkäävät, jos oppineitakin ovat, ja kesätyöt täälläkin ovat ajallaan tehtävät. Jos talvivaivoja nuottain kanssa on kärsitty, eivät ne turhaan ole menneet, sillä on norsia jos muitakin kaloja saatu enempi kuin moneen talveen.

 Vaan sopisi tässäkin sanoa,
 Pyytömiestä puollustella,
 Kuin meitä moititaankin
 Miesten seurassa monesti,
 Kovin pilkataan pahasti;
 Kuin on koolla kolme miestä
 Tahi kymmenen kylästä,
 Ja jos heidän joukossansa
 Salolainen sarkatakki
 Puhuisi puolella sanalla.
 Heti häntä herjatahan,
 Norsikkaaksi noijutahan,
 Jos se oikeinkin sanoisi,
 Maansa puolesta puhuisi.
 Jos se ei pyynissä pysyisi,
 Oisi kaipuuta kalasta
 Veden viljasta monasti.
 – –

J. F. G[ranlu]–n[d].

Lähde: Oulun Viikko-Sanomia  20.5.1854.

Asiatekstit
J. F. Granlund
Runot
Oulun Wiikko-Sanomia
1854